Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 466/13/8811	Trebišov, 16.6.2014
EEČ : 2-69-349-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b, písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec XXXXX si v mieste svojho bydliska, ako aj inde v období od 03.09.2013 do 25.02.2014 neplní vyživovaciu povinnosť, ktorá mu vyplýva z ustanovenia § 62 Zákona č. 36/2005 Z. z. o rodine a o zmene a doplnení niektorých zákonov a zároveň mu bola uložená aj rozsudkom Okresného súdu XXXXX sp. zn. 11C/94/2010 zo dňa 27.10.2010, právoplatným dňa 12.11.2010, ktorým bol zaviazaný prispievať na výživu XXXXXr. XXXXX, sumou vo výške 30% zo sumy životného minima na nezaopatrené neplnoleté dieťa mesačne na každé dieťa, vždy do 25. dňa, toho ktorého mesiaca vopred k rukám matky XXXXX, čím mu takto na bežnom výživnom vznikol dlh vo výške 488,34 €, pričom za obdobný čin už bol v predchádzajúcich dvadsiatich štyroch mesiacoch právoplatne odsúdený rozsudkom Okresného súdu XXXXX sp. zn. 4T/200/2012 zo dňa  03.09.2013,  právoplatným  dňa  16.01.2014, k trestu odňatia slobody v trvaní 1 / jedného / roka nepodmienečne,

lebo zanikla trestnosť činu

Odôvodnenie:
	Uznesením policajného orgánu OR PZ, Odboru kriminálnej polície v Trebišove pod sp. zn. ORP-313/OVK-TV-2013 zo dňa 18.03.2014 bolo vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b), písm. c) Tr. zák., na tom skutkovom základe, ako je to uvedené vo výrokovej časti tohto uznesenia.

	Obvinený v priebehu skráteného vyšetrovania využil ustanovenie § 86 písm. a) Tr. zák. o účinnej ľútosti a dlh na bežnom výživnom za obdobie od 03.09.2013 do 25.02.2014 (kedy nastúpil výkon trestu odňatia slobody a vyživovaciu povinnosť v ústave na výkon trestu na svoje 3 / tri / maloleté deti oznámil), vo výške 490,- € uhradil k rukám matky detí XXXXX dňa 03.06.2014 peňažným poštovým poukazom zo dňa 30.05.2014. 

	Uvedenú skutočnosť potvrdila pred vyšetrovateľom OR PZ v Trebišove dňa 04.06.2014 aj matka detí, kedy uviedla, že dlh na bežnom výživnom za žalované obdobie považuje za uhradený.

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka